b'\n_START_ARTICLE_\nWalter Bedell Smith\n_START_SECTION_\n\xc5\xbdivljenjepis\n_START_PARAGRAPH_\n1911 je vstopil v nacionalno gardo Indiane; nakar je 27. novembra 1917 vstopil v Kopensko vojsko Zdru\xc5\xbeenih dr\xc5\xbeav Amerike kot rezervni pehotni \xc4\x8dastnik. 1918 je sodeloval v bojih v Franciji v sestavi 4. pehotne divizije. Ko je George C. Marshall postal Na\xc4\x8delnik General\xc5\xa1taba Kopenske vojske ZDA, je postavil svojega varovanca za pomo\xc4\x8dnika sekretarja general\xc5\xa1taba KOV ZDA. Septembra 1941 je napredoval na polo\xc5\xbeaj sekretarja in februarja 1942 na polo\xc5\xbeaj ameri\xc5\xa1kega sekretarja pri zavezni\xc5\xa1kem Combined Chiefs of Staff. Med 1943 in 1945 je bil na\xc4\x8delnik general\xc5\xa1taba pri Eisenhowerju. V tej vlogi je sodeloval pri na\xc4\x8drtovanju operacije Bakla in leta 1945 organiziral kapitulacijo Wehrmachta. Ike ga je klical\xc2\xa0\xc2\xbbnajbolj\xc5\xa1i general, ki je organiziral vojno\xc2\xab._NEWLINE_Po drugi svetovni vojni je slu\xc5\xbeil med 1946 in 1948 kot prvi ameri\xc5\xa1ki veleposlanik v Moskvi pri ZSSR._NEWLINE_Med 1949 in 1950 je bil poveljujo\xc4\x8di general 1. ameri\xc5\xa1ke armade._NEWLINE_21. avgust 1950 ga je predsednik ZDA Harry S. Truman predlagal za direktorja CIE; senat ZDA je to potrdil 28. avgusta istega leta, nakar je 7. oktobra 1950 prisegel kot direktor CIE. To dol\xc5\xbenost je opravljal do 9. februarja 1953, ko se je upokojil iz KOV ZDA._NEWLINE_1953 je postal podsekretar dr\xc5\xbeave._NEWLINE_1955 se je upokojil in postal podpredsednik United Fruit Company._NEWLINE_Umrl je 9. avgust 1961 zaradi sr\xc4\x8dnega napada. Pokopan je na pokopali\xc5\xa1\xc4\x8du Arlington.'